Mõdriku mõis

Mõdriku mõis (harvemini Mödriku mõis; saksa keeles Mödders) oli Virumaal Viru-Jaagupi kihelkonnas asunud rüütlimõis. Tänapäeval jäävad Mõdriku mõisa maad Lääne-Viru maakonda Vinni valda.Mõdriku mõisast Eesti mõisaportaalis

Nüüdisajal tegutseb Mõdriku mõisa peahoones Tallinna Tehnikakõrgkooli teenusmajanduse instituut.

Ajalugu

Mõdriku mõisa on esmamainitud 1470. aastal, mil see kuulus Brackelite suguvõsale, kelle ajal võis mõisa keskuseks olla väike vasallilinnus. 1540. aastal jagasid vennad Brackelid Mõdriku mõisaalad nii, et Wolmar Brackel (surn. 1557) sai Mõdriku ja Dierich Brackel  (surn. 1548) Rägavere ning Rägaverest sai iseseisev mõis. 17. sajandil läks Mõdriku mõis Stackelbergide valdusse ja 1770. aastatel Kaulbarsidele (Karl Ludwig von Kaulbars (1729−1787), Hermann Wilhelm von Kaulbars  (1798−1888)). 1894 omandasid mõisa Dehnid.

Viimaseks võõrandamiseelseks omanikuks oli Georg von Dehn.

Mõisakompleks
pisi|Mõdriku mõisa viinavabrik
Künka otsas asuv kahekorruseline peahoone on valminud mitmes järgus. Hoone vanimad osad on ümartorn ja sellega piirnev majaosa, mis võib olla ehitatud keskaegse vasallilinnuse müüridele. 1780. aastatel sai ümartorniga piirduv idatiib oma barokse kujunduse. Läänetiib rajati mõnevõrra hiljem. Maja tiivad on omavahel ühenduses ainult teise korruse kaudu.

1927. aastal asus hoonesse Mõdriku kodumajanduskoolAhto Kennik, Maal paiknevad kodumajanduskoolid Eesti Vabariigis 1918–1940, Eesti TA Toimetised. Humanitaar- ja sotsiaalteadused. Köide 42, 1993, nr. 1, lk 68, mille järeltulija tegutseb seal siiani.

Säilinud on mitu mõisa majandushoonet.

Mõisahoone lähedal kõrge künka otsas paikneb 1812. aasta Vene-Prantsuse sõja mälestussammas (Mõdriku täkusammas).

Mõisapark
pisi|Mõdriku mõisa park
Mõdriku mõisapark, pindalaga 11,7 ha, on kaitsealune parkMõdriku mõisa park. Registrikood: KLO1200183.
pisi|Mõdriku mõisa tall
 Pildid 

Viited

Välislingid
Mõdriku mõis (Viru-Jaagupi khk), Kinnistute register
Mõdriku mõisa peahoone

Kategooria:Brackelite mõisad
Kategooria:Dehnide mõisad
Kategooria:Virumaa mõisad
Kategooria:Vinni vald
Kategooria:Viru-Jaagupi kihelkond
Kategooria:Stackelbergide mõisad
Kategooria:Wrangellide mõisad